Psoriáza nechtov.
Dobrý deň, vedeli by ste mi poradiť nejaký krém na zmiernenie príznakov nechtovej psoriázy, nie na báze kortikoidov - používam belosalic. Ďakujem.
Dobrý deň,
ďakujeme za Vašu otázku.
Liečba psoriázy patrí do rúk dermatológa. Keďže  sa u väčšiny pacientov postihnutie kĺbov objaví až po postihnutí kože, mali by ste byť v dermatologickej ambulancii pravidelne sledovaná. Jedným z hlavných rizikových faktorov pre psoriatickú artritídu je u pacientov so psoriázou práve prítomnosť zmien na nechtoch. V sortimente voľnopredajných prípravkov nie je dostupný liek ani výživový doplnok určený na liečbu nechtovej psoriázy.  U pacientov s miernymi príznakmi väčšinou postačuje lokálna liečba, prípadne aplikácia steroidových injekcií do miesta postihnutia, v prípade nedostatočného účinku sa indikuje liečba systémová. Všetky lieky sú však viazané na lekársky predpis, preto je potrebné manažment liečby konzultovať s lekárom.
Prajem Vám pekný deň.
S pozdravom
PharmDr. Patrícia Čečková